கேள்வி: வள்ளி (தெய்வம்) பற்றி தகவல் சொல்.
பதில்: வள்ளி (''Valli'') தமிழ் கடவுளான முருகன் மனைவி ஆவார். ஒரு முனிவரின் பார்வையால் பெண்மானின் வயிற்றில் குழந்தையாய்ப் பிறந்தவள் வள்ளி. குறவர்களால் கண்டெடுக்கப்பட்டு, அவர்கள் குல வழக்கப்படி தினைப்புனம் காத்து வந்த பொழுது முருகப்பெருமான் விருத்த வடிவில் வள்ளியம்மையை மணந்து கொண்டார்.திருமுருகன் கலைக்களஞ்சியம் பக்கம் 83 இவ்வாறு நடந்த இடம் கதிர்காமம் என்னும் இலங்கையின் தென்பால் அமைந்திருக்கும் திருத்தலமாகும். இதற்குச் சான்றாக இன்றும் வேட்டுவ முறைகளிலே இங்கு பூசை வழிபாடுகள் நடந்து வருகின்றன. வள்ளியம்மையாருக்கு தனிக் கோவிலும் அமைக்கப் பெற்றிருத்தலை காணலாம்.
கேள்வி: வள்ளி (தெய்வம்) - சங்கப்பாடல்களில் வள்ளித்தெய்வம் குறித்து விரிவாக சொல்லுங்கள்.
பதில்: வள்ளல் முருகனுக்கு மனைவி என்பதால் வள்ளளின் பெண்பால், வள்ளி-முருகப்பெருமானின் மனைவி, வள்ளிக்கிழங்குக்காக அகழ்ந்த குழியில் கண்டெடுக்கப்பட்டவள் ஆதலால் வள்ளி. * தேன் இருக்கும் வள்ளிமலர்முருகு புணர்ந்து இயன்ற வள்ளி - நற்றிணை 82-4, * முருகப்பெருமான் நறுமலர் வள்ளிப்பூ நயந்தவன்பரிபாடல் 14-22 * குறிஞ்சிக் குறவர் மறங்கெழு வள்ளி தமர்(உறவினர்)பரிபாடல் 9-67, * முருகப்பெருமானின் ஆறு முகங்களில் ஒன்று எப்போதும் வள்ளியம்மையைப் பார்த்துப் புன்னகை பூத்துக்கொண்டிருக்குமாம்.ஒருமுகம் குறவர் மடமகள் கொடிபோல் நுசும்பின் மடவரல் வள்ளியொடு நகை அமர்ந்தன்றே - திருமுருகாற்றுப்படை 102 * மலைவேங்கை நறுநிழலின் வள்ளி போல்வீர் (எனக் கண்ணகியை மலைக்குறவர் விளித்தனர்)சிலப்பதிகாரம் 24-1-3